“ปันน้ำใจ ช่วยเหลือชาวสวน” ร่วมสนุกแคมเปญ “กินมังคุดคนเดียวก็เฟี้ยวได้”
นายชัยสิทธิ์ พานิชพงศ์ ผู้ว่าราชการจังหวัดยะลา โชว์การแกะและกินมังคุด เพื่อเชิญชวนชาวยะลา กินมังคุด ช่วยเหลือเกษตรกร ในราคากล่องละ 250 บาท 10 กิโลกรัม พร้อมร่วมสนุก# กินมังคุดคนเดียวก็เฟี้ยวได้ #ชาวยะลาไม่ทิ้งกัน   หลังผลผลิตมังคุดในพื้นที่ทั้ง 8 อำเภอของจังหวัดยะลา ซึ่งมีจำนวนถึง 4,300 ตัน ได้รับผลกระทบจากการแพร่ระบาดของเชื้อโควิด-19  ในการส่งผลผลิตออกสู่ตลาดไปยังพื้นที่ต่างๆ สำหรับแคมเปญกระตุ้นการบริโภคมังคุด # กินมังคุดคนเดียวก็เฟี้ยวได้ นี้ ผู้ว่าฯยะลา บอกว่า “จะกินแบบสบายใจ ไม่สบายใจ กินเฟี้ยว กินเปรี้ยว กินหวาน  หรือจะกินแบบสวย แบบไหนก็ได้ กินมังคุดโชว์ตามสไตล์ของตนเองและโพสท่ากินมังคุด คนเดียวก็เฟี้ยวได้ ส่งแชร์ในเฟซบุ๊กของตัวเอง  ภายในวันที่ 3 สิงหาคม 2564 พร้อมกันทั่วยะลา ใครเฟี้ยวสุด ใครสวยสุด อร่อยที่สุด จะมีเงินรางวัลให้ ชนะเลิศก็จะได้รับเงินรางวัล 3,000 บาท  ที่สอง 2,000 บาท  ที่สาม 1,000 บาท และรางวัลชมเชย อีกหลายรางวัล เชิญชวนพ่อแม่พี่น้องชาวยะลาร่วมโครงการกระตุ้นการบริโภคมังคุดแคมเปญ# กินมังคุดคนเดียวก็เฟี้ยวได้ “สนใจสามารถสั่งซื้อมังคุด โครงการ “ชาวยะลาไม่ทิ้งกัน แบ่งปันน้ำใจ ช่วยเหลือเกษตรกรชาวสวนยะลา” ได้ที่สำนักงานเกษตรจังหวัดยะลา ติดต่อคุณลำยอง พูนสิน 081-4782730  คุณจิระพันธ์ แก้วพูน 089-7356363 หรือ ID Line : 081-4782730 , 089-7356363